Čepin

**Čepin** je naselje i sjedište istoimene općina u Hrvatskoj. Nalazi se u Osječko-baranjskoj županiji.

## Geografija
Čepin se nalazi 9&nbsp;km jugozapadno od Osijeka.
* Površina: 106&nbsp;km²
* Poljoprivredne površine: 8.453 ha
* Šumske površine: 1.045 ha
* Naselja: Beketinci, Bentež, Čepin, Čepinski Martinci, Čokadinci, Livana i Ovčara.

## Stanovništvo
* Broj stanovnika (popis 2001.): 12.901
* Broj kućanstava: 3.915

Po posljednjem popisu stanovništva iz 2001. godine, općina Čepin imala je 12.901 stanovnika, raspoređenih u 6 naselja:
* Beketinci - 700
* Čepin - 9.502
* Čepinski Martinci - 700
* Čokadinci - 183
* Livana - 750
* Ovčara - 1.066

### Nacionalni sastav, [[2001.]]
* Hrvati - 11.910 (92,32)
* Srbi - 625 (4,84)
* Mađari - 31 (0,24)
* Nijemci - 25 (0,19)
* Slovaci - 24 (0,19)
* Crnogorci - 10 (0,08)
* Bošnjaci - 7 (0,05)
* Makedonci - 5 (0,04)
* Rusini - 5 (0,04)
* Slovenci - 4
* Albanci - 1
* Česi - 1
* Rumunji - 1
* Turci - 1
* Ukrajinci - 1
* ostali - 16 (0,12)
* neopredijeljeni - 208 (1,61)
* nepoznato - 26 (0,20)

## Uprava
* Načelnik: Dražen Tonkovac
* Predsjednik Općinskog vijeća: Robert Periša

## Historija
Čepin se prvi put spominje 1258. pod imenom vila de Chapa. 1290. u Čepinu obitelj Korođ gradi kružni dvorac u močvari poznatiji pod imenom Kolođvar.
U Čepinu su pronađeni mnogobrojni predmeti iz rimskog doba. U parku se nalazi jednokatni klasicistički dvor Adamovića Čepinskih izgrađen oko 1800. U baroknoj župnoj crkvi Sv. Trojstva (1769.) je signirana oltarna slika Judite s Holofernom: «Josepho Jacobi pinxit Vienna 1773»; klupe su iz 1770.
Čepin je ravničarsko selo desetak kilometara jugozapadno od Osijeka, na cesti prema Đakovu. Do početka 18. stoljeća koristio se mađarski naziv Csapa, a od tada u uporabi je ime Čepin. Iz njegove duge povijesti sačuvana su dva vrijedna kulturno-povijesna spomenika: barokna župna crkva sv. Trojstva, građena 1769.-1771. godine, i manji dvorac, zapravo kurija, koja je nekoć bila sjedište velikoga vlastelinstva plemićke obitelji Adamovich Čepinski (Adamovich de Csepin). 
U srednjem vijeku Čepin se spominje od 13. stoljeća. Prije Turaka bio je neutvrđeno središte velikoga posjeda Vukovske županije. Ugarsko-hrvatski kralj Bela IV. darovao je Čepin 1258. plemićima Kružic (Korogh), koji su ga posjedovali do izumrća 1472. godine. Nakon toga, vlasnici su se mijenjali sve do 1526. kada su ga osvojili Turci. Čepin je tada izgubio položaj trgovačko-obrtničkoga mjesta, ali ne i starosjedilačko hrvatsko i mađarsko pučanstvo.

## Gospodarstvo
Ovaj dio županije je jedan od većih proizvođača poljoprivrednih proizvoda u Hrvatskoj: suncokreta, kukuruza i pšenice. Tvornica ulja je jedan od većih poslodavaca.

Osnovna djelatnost tvornice ulja je proizvodnja sirovih i rafiniranih ulja te je u toj djelatnosti najveći proizvođač u Hrvatskoj.

Tvornica ulja Čepin počela je s radom 1942. godine. Tada je imala instalirani kapacitet prešaone 5.000t godišnje prerade suncokreta te instalirani kapacitet rafinerije od 1.250t na godinu.
Do 1945. godine nalazi se u privatnom vlasništvu, a od te godine prelazi u društveno vlasništvo i posluje u sastavu PIK-a Čepin.
1961. godine se uključuje u sastav IPK Osijek u čijem se vlasništvu nalazi i danas.

## Značajne osobe
* Siniša Ergotić (atletičar)
* Obitelj Kostelić je jedno vrijeme živjela u Čepinu. Ante Kostelić trenirao je rukomet u Čepinu.
* Branko Lustig (filmaš) Za vrijeme drugog svjetskog rata prebjegao SAD.
* Jelena Dokić (tenisačica) Ubrzo nakon rođenja otišla u Srbiju.
* Slobodanka Čolović (atletičarka) Neposredno prije Domovinskog rata otišla iz mjesta Livana.

## Spomenici i znamenitosti
* Spomenik Ignji Batrneku Malom
* Porušeni spomenik iz NOB-a
* Zvonik u Bari(kod ipk uljara čepin)
## Obrazovanje
Osnovna škola "Vladimir Nazor" nalazi se u Kalničkoj ulici br. 17. Škola se sastoji se od tri škole: matične škole, PŠ Briješće i PŠ Čepinski Martinci. Izgrađena je 1984. godine, zauzima 21470 kvadrata, od čega je 3571 sama zgrada, a 17899 igralište i park oko škole. 
Jedna je od najvećih škola po broju učenika u županiji. Ima 833 učenika, od čega je u PŠ Briješće 176 učenika (od 1.-4. razreda) i u PŠ Č. Martinci 33 učenika (1.-4. razreda).
Učenici 5.-8. razreda Briješća, Č. Martinaca, Livane i dijela Osijeka dolaze u školu organizirano autobusima. U školi je zaposleno 66 djelatnika. Ravnatelj škole je prof. Ilija Pavić, a pedagog Marija Marinović. U blizini škole nalaze se pekara, trgovina, ribarnica i kafić. U školi se često priređuju razne priredbe i manifestacije za učenike, ali i stanovnike okoline. Škola je 2004. dobila status međunarodne eko škole.
* Osnovna škola "Miroslav Krleža"

## Kultura
* Centar za kulturu Čepin - Knjižnica
* Kulturno umjetničko društvo "Ivan Kapistran Adamović" Čepin

## Sport
* NK Čepin (3. HNL istok)
Navijači nogometnog kluba Čepin zovu se Sioux-i,a utemeljila ih je 1994. godine grupa mladića iz novog Čepina. Nakon 11 godina Sioux-i se ponovo okupljaju sada mlađem sastavu.
 Ok Čepin(Odbojkaški klub Čepin) koji je poznat po svojim brojnim uspjesima

## Vanjske veze
*Općina Čepin
*CepinOnline.com